Νηρίτης

Στην αρχαία ελληνική μυθολογία ο Νηρίτης ήταν γιος του Νηρέως και της Δωρίδος, ήρωας διάφορων μύθων. Ο Νηρίτης ήταν ωραιότατος νέος, τον οποίο ερωτεύθηκε η Αφροδίτη. Αλλά όταν η θεά ανέβηκε από τη θάλασσα στον Όλυμπο, ο Νηρίτης αρνήθηκε να την ακολουθήσει, παρότι η Αφροδίτη τον εφοδίασε με φτερούγες. Τότε η θεά θύμωσε μαζί του και τον μεταμόρφωσε σε κοχύλι, το οποίο παρέμενε κολλημένο στα βράχια. Σύμφωνα όμως με άλλη παράδοση, ο Νηρίτης μεταμορφώθηκε σε κοχύλι από τον θεό Ήλιο, που ζήλεψε την ταχύτητα του Νηρίτη στην επιφάνεια της θάλασσας.

Νηριτης